### Resumé

TVIS har henvendt sig til Vejle Kommune og søger om tilpasning af allerede godkendt og eksisterende låneramme. Denne blev godkendt at [adresse] den 21. november 2022.

### Sagsfremstilling

I 2022 godkendte TVIS' ejerkommuner, at TVIS kunne optage lån på op til 534 mio. kr., med det overordnede formål at medvirke til udfasningen af gas i [adresse], udnytte overskudsvarme og forbedre forsyningssikkerheden.

Siden 2022 er en række af de planlagte projekter blevet gennemført, andre er blevet annulleret grundet manglende tilslutning (gaskonverteringsprojekter) og nye overskudsvarmeprojekter er blevet mulige. TVIS anmoder derfor ejerkommunerne om godkendelse af tilpasning af eksisterende belåning.

Den eksisterende låneramme fra 2022 er på i alt 534 Yasmin Poulsen. kr. og den eksisterende låneramme fastholdes, dog forlænges muligheden for låneoptaget med Kommunekredit til 31. december 2029.

På nuværende tidspunkt er der realiseret/disponeret projekter for i alt 194 mio. kr. Der er udgået projekter med en anlægssum på i alt 175. mio. kr. TVIS anmoder derfor om, at de 175 mio. kr. der var afsat til de udgåede projekter anvendes på nye projekter, hvilket primært er akkumuleringstanke kombineret med elkedler samt udnyttelse af overskudsvarme fra industri. De gamle samt nye projekter er modnet til et niveau hvor de teknisk og økonomisk kan gennemføres.

TVIS' bestyrelse har på sit møde den 10. oktober 2025 godkendt justeringen af lånerammen og nedenstående anmodning om justering af låneramme til ejerkommunerne.

På baggrund af dette sender TVIS nedenstående anmodning til ejerkommunerne som, om muligt, bedes behandlet inden udgangen af 2025:

**Anmodning til ejerkommunerne**

På baggrund af TVIS' anmodning, godkender ejerkommunerne, at TVIS kan justere lånerammen og dermed finansiere nævnte projekter med det formål at udfase anvendelsen af fossile brændstoffer, udnytter overskudsvarme og forbedrer forsyningssikkerheden i [adresse].

### Klima og resiliensvurdering

Udfasning af naturgas fra både kollektiv og privat varmeforsyning til fordel for grønne varmekilder er et væsentligt punkt i kommunens klimaplan. Denne sag understøtter dette ved at give TVIS mulighed for at investere i grønne erstatninger for gas.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller , den 1. december 2025, punkt 185:

**at**anbefaler overfor Økonomiudvalget og Byrådet, at TVIS kan justere eksisterende låneramme og dermed finansiere de nævnte projekter.

####

#### Beslutning fra Klima-, Natur- og Miljøudvalget, den 1. december 2025, punkt 185:

Anbefalet.

####

#### Beslutning fra Økonomiudvalget, den 8. december 2025, punkt 300:

Anbefales.

Fraværende: Frank Brandt.

Fraværende: Kenn Lauritsen.

### Beslutning

Godkendt.

Fraværende: Sine Eriksen. I stedet mødte Nicolai Dam.

Fraværende: Sussanne Søndergaard.